Holly Gillibrand

Si Holly Gillibrand (namundag kan 2005) sarong aktibista sa kapalibutan na gikan sa Scotland. Mahilig sya sa football, outdoors, asin rock climbing. Nainspirar sya ni Greta Thunberg, asin puon sa edad na 13, dai sya nagklase nin sarong oras kada Byernes bilang parte kan school strike for climate. Sya organisador para sa Fridays for Future Scotland. Pigbago nya an pan-arualdaw nyang buhay para mabawasan an saiyang carbon footprint. Nakaguno sya nin suporta sa paagi nin social media.

Pinangaranan syang 2019 Glass Times Young Scotswoman of the Year. Pinangaranan man sya bilang saro sa 30 nakakainspirar na kababaihan sa Woman's Hour Power List 2020 kan BBC asin nainterbyu sya sa programa kaini. Nagsusurat man sya para sa Lochaber Times. 

Kan Agosto 2020, sinuportaran nya si Chris Packham sa sarong nasyunal na kampanya na katuyuhan papunduhon an krimen sa wildlife. Kan Nobyembre kan taon na iyan, sya asin an iba pang hoben na aktibista nagkaigwa nin Q&A kaiba si Alok Sharma. Naglilingkod sya bilang hoben na konsehero para sa Heal Rewilding, na an tuyo iyo na ibalik an mas dakol na daga sa kalikasan.

Susugan 

WikiForHumanRights
WikiParaSaKarapatanPantawo
WPSKP2022